1.3.2011 Jurnalul Oficial al Uniunii Europene L 56/1 (Acte fără caracter legislativ) REGULAMENTE REGULAMENTUL (UE) NR. 193/2011 AL COMISIEI din 28 februarie 2011 de punere în aplicare a Regulamentului (CE) nr. 1445/2007 al Parlamentului European și al Consiliului în ceea ce priveşte sistemul de control al calității folosit pentru paritățile puterii de cumpărare (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1445/2007 al Parla- mentului European şi al Consiliului din 11 decembrie 2007 de stabilire a unor norme comune pentru furnizarea de informații de bază privind paritățile puterii de cumpărare și pentru calculul si diseminarea acestora (!), în special articolul 7 alineatul (4), întrucât: (1) Regulamentul (CE) nr. 1445/2007 stabilește norme comune pentru furnizarea unor informații de bază privind paritățile puterii de cumpărare și pentru calculul şi diseminarea acestora. (2  Standardele minime de calitate pentru informațiile de bază care urmează a fi furnizate de către statele membre, standardele minime de calitate pentru validarea rezultatelor anchetelor privind preţurile, precum și cerințele în materie de raportare şi evaluare sunt specificate în secțiunea 5 din anexa I la Regula- mentul (CE) nr. 1445/2007. (3) Este necesar să fie definite în continuare criteriile comune de calitate și structura rapoartelor de calitate. (4)  Măsurile prevăzute în prezentul regulament sunt conforme cu avizul Comitetului Sistemului Statistic European, ADOPTĂ PREZENTUL REGULAMENT: Articolul 1 Criteriile comune de calitate şi structura rapoartelor de calitate în ceea ce priveşte paritățile puterii de cumpărare prevăzute în Regulamentul (CE) nr. 1445/2007 sunt stabilite în anexa la prezentul regulament. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 februarie 2011. () JO L 336, 20.12.2007, p. 1. Pentru Comisie Președintele JosE Manuel BARROSO